《禁林讌会之什》
宋代·吕文仲

青葱温树非尘境，鳌岫金銮近日边。
石壁天章垂雨露，璇题宸翰动云烟。
西垣贾马徵辞客，东观蓬瀛集列仙。
讌喜酡颜飞玉斝，铿锵奋藻擘花笺。
唐虞盛化高千古，葵藿倾心祝万年。
自顾薄才诚有媿，不知何心奉群贤。

作者简介：（?—1007）歙州歙县人，字子臧。五代南唐进士。入宋，为少府监丞，预修《太平御览》、《太平广记》、《文苑英华》，改著作佐郎。副王佐使高丽，以善于应对称。真宗咸平中累迁知审刑院，授御史中丞。官至刑部侍郎、集贤院学士。有集。